Bedste vejr apps og widgets til Android
Vi guider her til en række af de bedste vejr-apps og -widgets til Android, så du har styr på temperatur, nedbør, stormvarslinger og andet godt for vejrfolket.
Vi danskere elsker jo en ting mere end alt andet – ja netop, at tale om vejret. Derfor er det jo godt, hvis vi kan tjekke vejrudsigten på vores smartphones, så vi hele tiden ved, hvad det er, vi skal brokke os over.
Heldigvis sker der da udvikling inden for vejr-appene også, og de bliver både mere præcise og får flere funktioner. Pænere bliver de også efterhånden. Her har vi samlet de bedste apps og widgets til Android, når det handler om vejr.
Se også: Anmeldelse af de bedste mobiltelefoner
Bedste vejr apps og widgets
Herunder guide vi til en række af de bedste vejr apps og widgets til Android lige nu.
Synes du, vi mangler en vejr app på vores liste over de bedste vejr apps, så skriv endelig en kommentar under artiklen og fortæl, hvorfor du synes, det er den bedste vejr app.
Se også: Find bedste pris på mobiltelefoner
Bedste vejr app: 1Weather
Bag denne app står OneLouder Apps, der er gamle i gårde. Denne app er både yderst populær og har utroligt gode anmeldelser. Her finder du de mest almindelige funktioner som dagens vejr, delt op efter time, samt yderligere information.
Appen er lækker i designet og har også widgets. Benytter du Android Wear, understøtter appen også det.
Rejser du meget, kan du gemme op til 12 byer, og appen taler 25 forskellige sprog. Du kan enten vælge den gratis version, hvor alle funktioner er med, eller du kan betale 14 kroner for at få en version uden reklamer.
Pris: Gratis, in-app køb
Se også: Guides til smartphones
Bedste vejr app: Accuweather
Med Accuweather får du alle de informationer, hjertet kan begære, blandt andet udvidede vejrudsigter eller udsigter time for time. Også denne app har et lækkert udseende.
Den har radar, understøtter Android Wear, og går du meget op i detaljer, kan du få information hele ned på minutbasis, hvilket selvfølgelig er estimerede vejrudsigter. Den har for nylig fået et nyt design, g du kan også vælge nogle widgets. Denne app har ganske enkelt det hele.
Bedste vejr app: YR
YR er en populær norsk vejr-tjeneste (oversat til dansk), der har ry for at bedre vejrprognoser end DMI.
Informationerne er egentlig lidt begrænsede, men vises i et overskueligt format med de mest relevante oplysninger. Man får vejret vist flere dage frem i sekstimersinterval med temperatur, skyer, regnmængde og vind (uden vindstød).
Drejer man mobilen til horisontal visning, får man de næste 48 timers vejr i diagramform, og der redegøres dataen faktisk time for time. Den information ville jo være god at have i tabelform også.
Man kan få vist vejrprognoser for lige der, man er nu eller man kan taste byer ind for at se, hvordan vejret er der eller bliver i den nærmeste fremtid.
Se også: Roamingfri brug af mobilen i udlandet
Bedste vejr app: Google Now
Google Now har overtaget mange funktioner i Android, og vejrudsigten er en af dem. Med denne app får du regelmæssige opdateringer om vejret og advarsler og som noget lidt specielt kan du tilmed spørge om information om vejret.
Når du åbner Google now, vil vejret næsten altid være at finde i toppen, så du hurtigt kan få et overblik. Vil du have lidt mere detaljeret information, må du have gang i graveredskaberne og finde dem lidt længere nede i det hele, da det jo ikke er en dedikeret vejrapp. Bruger du dog allerede Google Now, er dette jo enormt praktisk, at du kan se vejret, når du alligevel er i gang med at arbejde.
Har du en Android-enhed har du formentlig også allerede Google Now installeret. Derimod er det ikke muligt at få en vejrwidget fra Google Now.
Bedste vejr app: Go Weather Forecast and Widgets
Go Launcher EX har lavet denne app, der er meget populær og udbredt. Den kan det hele, så at sige, og viser vejret lige nu, udsigter, radar, widgets og endda lidt mere specielle funktioner som udsigter for vind, livsstilsråd og andet. Alt sammen pakket ind i et lækkert design.
Vil du af med reklamerne, kan du købe dig til det. En vejrapp, der ligger over gennemsnittet, men måske er der næsten for meget information.
Se også: Mobilabonnementer med gratis roaming
Bedste vejr app: WeatherBug
Denne app har ligget i toppen af listerne i lang tid, og i sin tid var den en af de første vejrapps, der var fuldspækket med funktioner. Den er helt gratis, men sådan har det ikke altid været.
Det kan være, der er nogle ældre brugere, der har måttet betale, der synes det er lidt strengt, at den er helt gratis nu. Med i pakken får man vejrudsigter, advarsler om ekstremt vejr, widgets og tilmed live vejr- og trafikkameraer, så du hele tiden er opdateret.
Som en separat app kan du få widgets, som du kan lægge på startskærmen.
Bedste vejr app: The Weather Channel
The Weather Channel er lidt af en institution inden for vejr, og det gælder også i dette tilfælde. Navnet bar uden tvivl denne app frem til øjeblikkelig succes, men derfor er appen nu ganske udmærket alligevel med en masse information om vejrudsigter, advarsler, vejret lige nu, widgets, radar og også lidt mere specielle ting som oplysninger om vind, pollen og den slags.
Er du helt vild med vejr, har appen tilmed videoer, hvor du kan se vejrudsigter. Appen har en lidt underlig funktion kaldet mPoints, men der er meget lidt pointe ved den, så den kan du bare slå fra, så kører appen bedre.
Det triste ved appen er, at der er ret meget fyldmateriale, men vi kender den jo alle sammen, så populær er den alligevel.
Bedste vejr app: Weather Underground
Dette er en rigtig god vejrtjeneste, som du måske kender fra vejrtjenester i andre apps. Der er enorme mængder information i det anderledes vertikale design, og til at begynde med, kan det virke lidt overvældende.
Du vænner dig dog hurtigt til det, og så er det bare at tage for sig af retterne. Du finder det aktuelle vejr, udsigter, advarsler, radar, widgets og meget mere.
Vil du af med reklamerne, koster det 14 kroner om året.
Appen er stabil og brugervenlig, hvilket blandt andet skyldes, at udviklerne bag lytter til feedback. Den slags kan vi lide.
Bedste vejr app: Weather Wiz
Her har vi fat i en nyere app fra 2017, og den er slet ikke så tosset. Du finder de ting, du skal bruge som information om vejret, udsigter og en ret fed radar.
Der er også et par widgets at vælge imellem. Appen er gratis i sig selv, men tilbyder en række temaer, du kan købe for 7 kroner stykket.
Pris: Gratis med in-app-køb
Priser fra 645 kr Sammenlign priser
Priser fra 667 kr Sammenlign priser
Priser fra 5722 kr Sammenlign priser
Priser fra 1029 kr Sammenlign priser